เขตทุ่งครุ

ทุ่งครุ เป็นหนึ่งในห้าสิบเขตของกรุงเทพมหานคร สภาพทั่วไปเป็นแหล่งที่อยู่อาศัยหนาแน่นน้อยและหนาแน่นปานกลาง โดยมีพื้นที่ทำการเกษตรเป็นหลักทางทิศตะวันตกเฉียงใต้

ที่ตั้งและอาณาเขต 
เขตทุ่งครุตั้งอยู่ทางทิศตะวันออกเฉียงใต้ของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
 ทิศเหนือ ติดต่อกับเขตจอมทองและเขตราษฎร์บูรณะ มีลำรางสาธารณะ คลองกอไผ่ขวด ลำรางสาธารณะ คลองตาเทียบ คลองราษฎร์บูรณะ คลองข้างโรงเรียนขจรโรจน์ ลำรางสาธารณะ คลองแจงร้อน และลำรางสาธารณะเป็นเส้นแบ่งเขต
 ทิศตะวันออก ติดต่อกับอำเภอพระประแดง (จังหวัดสมุทรปราการ) มีคลองบางพึ่ง ลำรางสาธารณะ คลองขุดเจ้าเมือง และคลองรางใหญ่เป็นเส้นแบ่งเขต
 ทิศใต้ ติดต่อกับอำเภอพระสมุทรเจดีย์ (จังหวัดสมุทรปราการ) มีคลองบางจาก คลองกะออมใน คลองท่าเกวียน คลองตาสน และคลองกะออมเป็นเส้นแบ่งเขต
 ทิศตะวันตก ติดต่อกับเขตบางขุนเทียน มีคลองรางแม่น้ำและคลองบางมดเป็นเส้นแบ่งเขต

ประวัติ 
เดิมทุ่งครุมีฐานะเป็น ตำบลทุ่งครุ ขึ้นอยู่กับอำเภอราษฎร์บูรณะ จังหวัดธนบุรี ต่อมาอำเภอราษฎร์บูรณะได้ถูกโอนไปขึ้นกับจังหวัดพระประแดงอยู่ช่วงหนึ่ง จนกระทั่งจังหวัดนี้ถูกยุบลงเป็นอำเภอในจังหวัดสมุทรปราการ อำเภอราษฎร์บูรณะรวมทั้งตำบลทุ่งครุจึงกลับมาอยู่ในการปกครองของจังหวัดธนบุรีอีกครั้ง และภายหลังได้มีการยุบรวมจังหวัดธนบุรีและจังหวัดพระนคร เปลี่ยนฐานะเป็นนครหลวงกรุงเทพธนบุรีและกรุงเทพมหานคร ซึ่งได้เปลี่ยนการเรียกชื่อตำบลและอำเภอใหม่ด้วย ตำบลทุ่งครุจึงได้รับการเปลี่ยนแปลงฐานะเป็น แขวงทุ่งครุ ขึ้นกับสำนักงานเขตราษฎร์บูรณะ จนกระทั่งวันที่ 18 พฤศจิกายน พ.ศ. 2540 ได้มีประกาศกระทรวงมหาดไทยจัดตั้ง เขตทุ่งครุ ขึ้น โดยแบ่งพื้นที่ทางทิศใต้ของเขตราษฎร์บูรณะออกมา 2 แขวง

การแบ่งเขตการปกครอง 
ท้องที่เขตทุ่งครุแบ่งเขตการปกครองย่อยออกเป็น 2 แขวง โดยมีคลองราชพฤกษ์และคลองสะพานควายเป็นเส้นแบ่งเขต ได้แก่

ประชากร

การคมนาคม 
ในพื้นที่เขตทุ่งครุมีทางสายหลัก ได้แก่
 ถนนประชาอุทิศ เริ่มต้นเข้าสู่เขตทุ่งครุ จากคลองข้างโรงเรียนขจรโรจน์ แขวงบางมด เนื่องมาจากแขวงบางปะกอก เขตราษฎร์บูรณะ และไปสิ้นสุดเขตกรุงเทพมหานครที่คลองบางจาก 
 ถนนกาญจนาภิเษก เริ่มต้นเข้าสู่เขตทุ่งครุ จากคลองรางแม่น้ำ (บางมด) แขวงทุ่งครุ เนื่องมาจากแขวงท่าข้าม เขตบางขุนเทียน และไปสิ้นสุดเขตกรุงเทพมหานครที่คลองขุดเจ้าเมือง ก่อนจะตัดผ่านเข้าสู่อำเภอพระประแดง จังหวัดสมุทรปราการ ต่อไป
ทางสายรองได้แก่
 ถนนพุทธบูชา
 ถนนครุใน
 ถนนเลียบวงแหวน
 ซอยพุทธบูชา 36
 ซอยประชาอุทิศ 33
 ซอยประชาอุทิศ 69
 ซอยประชาอุทิศ 90

สถานที่สำคัญ

มหาวิทยาลัย 
 มหาวิทยาลัยเทคโนโลยีพระจอมเกล้าธนบุรี
 วิทยาลัยพณิชยการเชตุพน

โรงเรียน 
 โรงเรียนวัดพุทธบูชา
 อิสลามวิทยาลัยแห่งประเทศไทย
โรงเรียนนาหลวง
โรงเรียนราษฎร์บูรณะ (มูฮำหมัดอุทิศ)
โรงเรียนวัดทุ่งครุ (พึ่งสายอนุสรณ์)

วัด 
 วัดทุ่งครุ
 วัดบางมดโสธราราม (กลางนา)
 วัดพุทธบูชา
 วัดหลวงพ่อโอภาสี

อื่น ๆ 
 สวนธนบุรีรมย์
 สนามเฉลิมพระเกียรติ บางมด

อ้างอิง

แหล่งข้อมูลอื่น 
 เว็บไซต์สำนักงานเขตทุ่งครุ
 แผนที่เขตทุ่งครุ